open-index/open-wikipedia-markdown huggingface dataset:
Pod jugoslavenskim nebom

**Pod jugoslavenskim nebom** je prvi zvučni jugoslavenski film iz 1934. godine. Autor scenarija i režije je Miodrag Mika Đorđević, jedan od pionira sedme umjetnosti na prostorima zemalja bivše Jugoslavije.

## O filmu 
Ostvarenje "Pod jugoslavenskim nebom” snimljen je kao dugometražni turistički i dokumentarni film u produkciji "Jugoslavenskog prosvjetnog filma". Sastavljen je od niza filmskih vinjeta kojima se predstavljaju prirodne ljepote i društvo u Jugoslavji. Muziku za film je uradio kompozitor Stanislav Binički. Film je sniman na brojnim lokacijama od Ohrida do Bleda i od Đerdapa do Jadrana. U cilju turističke promocije zemlje film je prikazivan u Francuskoj i Čehoslovačkoj. Kurozitet u filmu predstavlja prvi tonski snimak jugoslavenskog kralja Aleksandar, koji je u filmu poželio dobrodošlicu čehoslovačkom ministru vanjskih poslova. Također, u filmu se prikazuju prirodne znamenitosti i gradovi Bosne i Hercegovine

## Zanimljivosti
* U filmu je zabilježen jedan od prvih tonskih snimaka tekbira (arap. تَكْبِير) termin koji označava arapsku frazu Allahu Akbar (arap. الله أكبر), ispravno prevođen „Allah je veći”.
* Iako je važio za "dvorskog snimatelja", Miodrag Mika Đorđević bio je član ilegalne KPJ, a tokom rata i okupacije zbog članstva u toj partije bit će strijeljan 1943. godine.
* "Pod jugoslavenskim nebom" je prvi domaći dugometražni zvučni film dok je jedan od prvih kratkih zvučnih filmova snimljen dvije godine ranije na željezničkoj stanici "Topčider" pa se u pozadini može čuti pisak parne lokomotive. Snimljen je u formi "muzičkog spota" a pjesmu "Jesi li se naspavala mori dilber Anđelijo" izvodi Nadica Perić. A, 1933. godine, Mijat Mijatović snima pjesmu "Drugar mi se ženi nane" uz pratnju ciganskog orkestra Paje Todorovića.

## Reference 
## Vanjski linkovi
* 
* Staro Sarajevo i Baščaršija 1934, Jugoslavenska kinoteka na YouTubeu - Zvanični kanal
* Novo Sarajevo 1934, Jugoslavenska kinoteka - Zvanični kanal
* Mostar 1934, Jugoslavenska kinoteka - Zvanični kanal
* Jajce 1934, Jugoslavenska kinoteka - Zvanični kanal

Kategorija:Jugoslavenski filmovi
Kategorija:Jugoslavenski dokumentarni filmovi
Kategorija:Filmovi iz 1934.
Ilijas

**Ilijas** () jeste poslanik u islamu.

## Porijeklo 
Tačno porijeklo poslanika Ilijasa nije pouzdano, o tome se ne govori u Kur'anu niti ima pouzdanih predaja o tome. Kaže se da je on Ilijas ibn Jasin ibn Fenhas ibn el-Ajzar ibn Harun. Postoje mišljenja i da je Ilijas ibn el-Azir ibn el-Ajzar ibn Harun ibn 'Imran. U oba slučaja se može ustanoviti da vodi porijeklo od Haruna, također poslanika. Također se ne zna kada je živio ali se pretpostavlja da je to bio 9. vijek p.n.e. Poslan je narodu koji je obožavao kipa Ba'la a koji je naseljavao teritoriju za koju se pretpostavlja da se nalazi zapadno od grada Damaska, u današnjoj Siriji.

## Ilijas u Kur'anu 
Poslanik Ilijas je jedan od poslanika koji je najmanje puta spomenut u Kur'anu te se o njemu iz vjerodostojnih izvora vrlo malo zna. O njegovom poslanstvu i narodu kojem je poslan u Kur'anskoj suri Es-Saffat (*redovi*) se kaže sljedeće:

## Također pogledajte 
* Poslanici u islamu

## Literatura 
* Ibn-Kesir - Kazivanja o vjerovjesnicima

## Reference 
Kategorija:Vjerovjesnici i poslanici
Stadion "Kalinjingrad"

**Stadion "Kalinjingrad"** () nogometni je stadion u ruskom gradu Kalinjingradu. Izgradnja stadiona započela je 2015, a ceremonija svečanog otvorenja održana je 12. maja 2018. godine. Jedan je od 12 stadiona domaćina Svjetskog prvenstva u nogometu 2018. Nakon prvenstva stadion će za domaće utakmice koristiti lokalni klub FK Baltika Kalinjingrad, umjesto dotadašnjeg stadiona Baltika.

To je dvostepeni stadion, opremljen ultramodernim sigurnosnim sistemima i video nadzorom. Projekat je zasnovan na konceptu Allianz Arene, minhenskog stadiona koji je bio domaćin utakmicama Svjetskog prvenstva održanog 2006. u Njemačkoj. Troškovi projekta su planirani na iznos od oko 11 milijardi rubalja. Prva utakmica na novoizgrađenom stadionu odigrana je 11. aprila 2018. Nakon Svjetskog prvenstva stadion će biti pretvoren u sportsko zdanje sa 25.000 sjedećih mjesta, a dio krova će biti povučen.

S obzirom na to da se stadion nalazi u Kalinjingradskoj oblasti samo 45km udaljen je od granice s Poljskom (Varminsko-mazurskog vojvodstva), što ga čini stadionom Svjetskog prvenstva, koji se nalazi najbliže Evropskoj uniji i Šengenskoj zoni.

## Historija 
Aprila 2012. godine regionalna vlada izabrala je idejno rješenja stadiona francuskog arhitektonskog biroa Wilmotte & Associés, vrijednosti projekta od 720 miliona američkih dolara. Polovina iznosa planirana je iz federalnog, a druga polovina iz regionalnog budžeta. Krajem oktobra 2012. regionalne vlasti su raspisale javni konkurs za izradu izvedbenog projekta i radnih dokumenata za stadion koji je dobio radni naziv Stadion Baltika. Nakon bankrota kompanije koja je prvobitno izabrana, državno ministarstvo izabralo je kompaniju Crocus International za izvođača radova, a državni ugovor je potpisan između Vlade Kalinjingradske oblasti i kompanije Crocus International.

20. jula predstavljen je konačan izgled stadiona.

U početku su regionalne vlasti razmatrale mogućnost izgradnje novih sportskih objekata u centru grada, na mjestu aktuelnog stadiona Baltika. Ipak, u decembru 2014. godine objavljeno je da će Oktjabrsko ostrvo biti lokacija novog stadiona, što će zbog ugroženosti lokacije poplavama, zahtijevati dodatna financijska ulaganja.

10. avgusta 2015. godine objavljeno je da će službeni naziv stadiona biti "Stadion Kalinjingrad".

## Svjetsko prvenstvo 2018. 
Tokom prvenstva na ovom stadionu planirano je odigravanje 4 utakmice grupne faze. Raspored utakmica dat je u sljedećoj tabeli.

## Također pogledajte 
* Stadion Baltika

## Reference 
## Vanjski linkovi 
* 

Kategorija:Nogometni stadioni u Rusiji
Kategorija:Sport u Kalinjingradu
Kategorija:Stadioni Svjetskog prvenstva u nogometu 2018.
Kategorija:Sportski objekti završeni 2018.
Kategorija:FK Baltika Kalinjingrad
Kategorija:Građevine i strukture u Kalinjingradu
Pašalić

* Adila Pašalić-Kreso (rođ. 1944), bosanskohercegovačka pedagoginja
* Arif Pašalić (1943–1998), general Armije Republike Bosne i Hercegovine
* Drago Pašalić (rođ. 1984), hrvatski košarkaš
* Esad Pašalić (1915–1967), bosanskohercegovački historičar
* Ivić Pašalić (rođ. 1960), hrvatski političar
* Mario Pašalić (rođ. 1995), hrvatski nogometaš
* Muhamed Pašalić (rođ. 1987), bosanskohercegovački košarkaš
* Safet Pašalić (1907–1987), bosanskohercegovački glumac

Kategorija:Bošnjačka prezimena
Kategorija:Hrvatska prezimena
El-A'la

'''Sura El-A'la''' (; ) jest 87. sura Kur'ana.Sastoji se od 19 ajeta i ubraja se u mekanske sure, sure objavljene u Meki.

U suri se spominju dvojica od pet najodabranijih poslanika (Ulul-'azm): Ibrahim i Musa.

## Sadržaj 
S obzirom na broj ajeta i klasifikaciju (mekanska), sura je relativno kratka. Počinje imperativom slavljenja imena Gospodara Svevišnjeg, po kojem je i nazvana a nastavlja se ajetima u kojima se navode neka od djela *stvoritelja* kada se kaže:

U drugom dijelu sure govori se o krajnjem cilju vjernika, vječnom životu na ahiretu, kao i o tome da je ovo bilo zapisano i u prvim listovima, objavama Ibrahimu i Musau.

## Također pogledajte 
*Kur'an
*Tefsir
*Tefsir Ibn-Kesira

## Reference 
## Vanjski linkovi 
* Tefsir sure El-A'la 
* Sura El-A'la sa prijevodom na bosanski (od Korkuta), na tanzil.net
* Sura El-A'la s audiozapisom

Kategorija:Kur'an
A
A
Kategorija:Sure u kojima se spominju poslanici
Hou Ji

Prema kineskim legendama, **Hou Ji** (ili **Houji**; kineski: 后稷; *pinyin*: *Hòu Jì*; Wade–Giles: *Hou Chi*) bio je kineski plemić i narodni heroj, za kojeg priča kaže da je unaprijedio agrikulturu tokom dinastije Xije. Njegovo ime je zapravo posthumno ime, koje mu je dao kralj Tang od Shanga. Hou Ji je smatran pretkom klana Ji, porodice koja je vladala Kinom tokom dinastije Zhou.

Roditelji Hou Jija bili su car Ku od Kine i jedna od njegovih supruga, Jiang Yuan. Prema jednoj legendi, Jiang Yuan je stala u otisak stopala Shangdija, vrhovnog kineskog boga te je zatim rodila Hou Jija, čije prvotno ime je bilo **Qi** (棄) − "napušteni" jer ga je majka napustila triput. Sin Hou Jija bio je Buzhu.

## Također pogledajte 
*Car Ku − otac Hou Jija
*Buzhu − sin Hou Jija
## Reference 
Kategorija:Historija Kine
Kategorija:Kineska mitologija
Buržoazija

**Buržoazija** je izvorno francuski izraz koji može značiti:

*sociološki definisana društvena klasa, posebno u savremenom dobu, odnosi se na ljude sa kulturnim i finansijskim kapitalom koji pripadaju srednjem ili visokom sloju srednje klase, imućna kapitalistička klasa suprotstavljena proleterijatu.
* izvorno i općenito, "oni koji žive u gradu",  uključujući trgovce i zanatlije, za razliku od stanovnika ruralnih područja; u ovom smislu buržoazija značajno raste tokom 11. stoljeća u Europi, pogotovo tokom Renesanse u 12. stoljeću kada se dešavaju prvi procesi urbanizacije.
* zakonski definisana srednjovjekovna klasa u Ancienskom režimu u Francuskoj, stanovnici koji su imali dozvolu da žive i rade u gradovima.

Buržoazija je nerazdvojiva od postojanja gradova, izvan kojih nije važio njihov poseban status i privilegije. 

Marksistička filozofija buržoazijom naziva društvenu klasu koja je kroz industrijalizaciju stekla sredstva proizvodnje, i čiji cilj je održavanje vrijednosti kapitala što im garantuje trajnu ekonomsku nadmoć u društvu. Joseph Schumpeter je smatrao da je stvaranje nove buržoazije glavni pokretač kapitalizma. Za razvoj ekonomije su od ključne važnosti poduzetnici koji se izlažu riziku radi inovacija u industriji.

## Etimologija 
Savremena francuska riječ *bourgeois *potiče od starofrancuske riječi *burgeis* (zazidani grad), a ta od *bourg* (grad s trgom). U doslovnom smislu, *bourgeois* znači "stanovnik grada". Prije Francuske revolucije se izrazom označavala klasa bogatih ljudi koji su nasiljem svrgnuli apsolutna monarhiju. Od 19. stoljeća dobija druge konotacije, i postaje politički i sociološki termin kojim se imenuje vladajuća visoka klasa u jednom kapitalističkom društvu.

## Reference 
Kategorija:Komunizam
Kategorija:Marksizam
Staljinizam

[mini|Zvanični portret [Josif Staljin|Josifa Staljina iz 1945.]]
**Staljinizam ** predstavlja način upravljanja i vođenja politike koju je prakticirao Josif Staljin (1878–1953) u periodu od 1920-ih do 1953. godine, po kome je termin i nazvan. Staljinističke ideje, razvijene u Sovjetskom Savezu, nalažu ubrzanu industrijalizaciju, totalitarističku državu, kolektivizaciju poljoprivrede, kult ličnosti, i stavljanje interesa stranih komunističkih partija ispod interesa Komunističke partije Sovjetskog Saveza. 

Staljinizam je promovirao zaoštravanje klasne borbe, vršenje nasilja pomoću državnog aparata s ciljem uklanjanja svih koji podupiru buržoaziju, koju je staljinistička doktrina smatrala preprekom u komunističkoj revoluciji. Ovakav stav rezultirao je masovnim nasiljem političke prirode i progonima tih osoba. "Neprijatelji" nisu bili samo pripadnici buržoazije, već i članovi radničke klase za koje se sumnjalo da gaje simpatije nekompatibilne sa revolucijom. 

Svrha staljinističke industrijalizacije službeno je bila ubrzanje napretka prema dostizanju komunizma. Naglašavala se potreba sa takvim ubrzanim razvojem zbog ekonomskog zaostajanja Sovjetskog Saveza u poređenju sa drugim državama, uglavnom Zapadne Evrope. Kao drugi razlog navodila se potreba za jakom industrijom, bez koje se socijalističko društvo ne može suprotstaviti vanjskim i unutrašnjim neprijateljima komunizma. Nagla industrijalizacija bila je popraćena masovnom kolektivizacijom poljoprivrede i sveobuhvatnom urbanizacijom. Urbanizacijom su se brojna mala sela pretvorila u industrijske gradove. Radi ubrzanja industrijalizacije, Staljin je uvozio materijale, ideje, znanje i radnike iz Evrope i SAD-a, te sklopio ugovore s velikim američkim korporacijama, poput Ford Motor Companyja, koje su pod nadzorom države učestvovale u razvoju temelja sovjetske industrije od 1920-ih do 1930-ih godina. Nakon izvršenja ugovora, operacije su preuzela sovjetska državna preduzeća.

## Etimologija 
Termin je dobio na značaju tokom 1930-ih godina, kada je Lazar Kaganović, sovjetski političar i Staljinov saradnik, izjavio: "Zamijenimo 'Živio Lenjinizam' sa 'Živio Staljinizam'!". Staljin je najprije oklijevao da koristi izraz, odbacajući ga zbog pretjerane laskavosti i stvaranja kulta ličnosti.

## Reference 
Kategorija:Komunizam
Kategorija:Krajnja ljevica
Kategorija:Marksizam
Kategorija:Politika Sovjetskog Saveza
Kategorija:Lenjinizam
Mercedes-Benz Citaro

**Mercedes-Benz Citaro** (poznat također kao **O530**) je niskopodni gradski i prigradski autobus koji se proizvodio od 1997. godine. 2007. godine dolazi do redizajna, a 2011. je predstavljena druga generacija Citara. Nastao je kao nasljednik Mercedes-Benz O405-a. Dostupan je u kratkoj, prigradskoj, gradskoj, dugoj, zglobnoj i dugoj zglobnoj varijanti. Proizvedeno je preko 40.000 komada.

U početku je predstavljen s Euro 2 dizelskim motorima, ali je danas dostupan u EEV i Euro 6 varijantama. Od 2018. godine je počela proizvodnja Citara na električni pogon, te se također eksperimentiše sa hidrogenskim i hibridnim pogonom.

## Generacije 
**Prva generacija** je bila u proizvodnji od 1997. do 2011. godine. 2007. godine je došlo do redizajna, te je promjenjen izgled prednje i zadnje maske.

Od 1997. do 2001. su korišteni motori Euro 2, od 2001. do 2006. su korišteni motori Euro 3, od 2007. do 2009. korišteni su motori Euro 4, od 2009. do 2015. su korišteni Euro 5, a od 2015. godine su korišteni Euro 6 motori.
lijevo|mini|Citaro s karoserijom koju je dizajnirao Irvine u Hamburgu
Također, na šasiji prve generacije su korištene razne karoserije. Jedna od češćih, pored standardne fabričke, je karoserija koju je dizajnirao James Irvine za Expo 2000.

**Druga generacija** je nasljedila opšti izgled prve generacije, ali je prednja maska dobila drugačiji izgled. Pored standardnog dizelskog i CNG pogona, proizvodi se i verzija sa električnim pogonom.

## Vrste 
**Citaro K** - novi model sa Euro VI emisionim standardom, dužine 10,633 m, dvoja vrata

**Citaro K** - midibus dužine 10,503 m. Dvije osovine. Broj vrata: 2 ili 3.

**Citaro** - gradski autobus dužine 12 m. Dvije osovine. Broj vrata: 2 ili 3.

**Citaro LE** (Low Entry) - niži pod od običnog Citara.
lijevo|mini|Citaro C2
**Citaro L** - gradski autobus dužine 15m. Tri osovine. Troja vrata.

**Citaro G** - gradski zglobni autobus dužine 18m. Tri osovine. Broj vrata: 3 ili 4.

**Citaro GL Capacity** - gradski zglobni autobus dužine 20m. Četiri osovine. Broj vrata: 3 ili 4

**Citaro GL Capacity L** - gradski zglobni autobus dužine 21m. Četiri osovine. Broj vrata: 4 ili 5.

**Citaro Ü -** prigradski autobus dužine 12m. Dvije osovine. Dvoja vrata.

**Citaro LÜ** - prigradski autobus dužine 15m. Tri osovine. Dvoja vrata.
[mini|Citaro G u [Münchenu]]
**Citaro GÜ** - prigradski zglobni autobus dužine 18m. Tri osovine. Troja vrata.

## Reference 
Kategorija:Zglobni autobus
Kategorija:Mercedes-Benzovi autobusi
Kategorija:Niskopodni autobus
MAN Lion's Classic

'''MAN Lion's Classic''' je gradski autobus koji proizvodi MAN AG od 2000. godine. Inspiriran je dizajnom MAN SL202 iz 1980-tih, te je namjenjen za tursko i istočnoevropsko tržište. Proizvodi se u solo, zglobnoj i prigradskoj varijanti. Do 2004. godine, vozila su nosila naziv SLxx3 (kod solo), SGxx3 (kod zglobnih) i SÜxx3 (kod prigradskih), gdje su prva dva broja označavala snagu motora u konjskim snagama.

= Korisnici u Bosni i Hercegovini =
lijevo|mini|327x327piksel|MAN Lion's Classic G
U Bosni i Hercegovini  je ovaj tip autobusa izuzetno popularan, pogotovo u prigradskoj varijanti. Niska cijena i izuzetna pouzdanost je razlog zbog te popularnosti. Gradske varijante ovog autobusa se koriste u Mostaru (36 solo i 2 zglobna) i u Sarajevu (5 solo i 4 zglobna u GRAS-u i još nekoliko prigradskih u Centrotransu).

Kategorija:Zglobni autobus
Kategorija:Autobusi
Kraftwerk

**Kraftwerk** ("elektrana" u prevodu s njemačkog) njemački je muzički sastav osnovan 1970. godine u gradu Düsseldorfu. Tokom ranih 1970-ih započeli su karijeru kao dio eksperimentalne krautrock scene u tadašnjoj Zapadnoj Njemačkoj, nakon čega su počeli svirati elektronsku muziku. Danas, ovu muzičku grupu, zajedno sa Tangerine Dream, mnogi smatraju pionirima elektronske muzike, tačnije techno muzike. Sastav se polagano počeo raspadati 2008. godine, kada je jedan od dvojice glavnih pjevača Florian Schneider napustio ovu grupu. Međutim, grupa Kraftwerk je ipak opstala, dok je Ralf Hütter, glavni pjevač ostao jedini prvobitni član sastava od samog osnivanja. 

Grupu Krftwerk su osnovali Florian Schneider i Ralf Hütter 1970. godine, a kasnije je sastav proširen na četiri člana, koliko ih ima i danas. Trenutni članovi sastava su: osnivač Hütter te Fritz Hilpert, Henning Schmitz i Falk Grieffenhagen.

## Diskografija 
### Albumi 
* 1970: *Kraftwerk*
* 1971: *Kraftwerk 2*
* 1973: *Ralf und Florian*
* 1974: *Autobahn*
* 1975: *Radio-Activity* (njemački naziv: *Radio-Aktivität* )
* 1977: *Trans-Europe Express* (njemački naziv: *Trans-Europa Express* )
* 1978: *The Man-Machine* (njemački naziv: *Die Mensch-Maschine* )
* 1981: *Computer World* (njemački naziv: *Computerwelt* )
* 1983: *Tour De France* (maxi singl)
* 1986: *Electric Café*
* 1991: *The Mix* (kompilacija)
* 1999: *Expo 2000* (maxi singl)
* 2003: *Tour de France Soundtracks*
* 2005: *Minimum-Maximum* (uživo)

## Vanjski linkovi 
* Službeni sajt
* Brazilski sajt (na engleskom) o Kraftwerku 
* Biografija  na sajtu *muzika.hr*

Kategorija:Njemačke muzičke grupe
Kategorija:Muzičke grupe osnovane 1969.
Mercedes-Benz O405

[alt=|lijevo|mini|O405 u [Münchenu]]
**Mercedes-Benz O405** je gradski visokopodni i niskopodni autobus koji je proizvodio Mercedes-Benz od 1984. do 2001. Proizvodio se kao nasljednik veoma popularnog O305, te je sam doživio izuzetnu popularnost zbog svoje izdržljivosti i kvalitete. Od 1990. godine je započela proizvodnja niskopodne verzije - **O405N**. 2001. godine je završena proizvodnja ovog modela, nakon što je naslijeđen modelom Citaro.

## Modeli 
**O405** - osnovni model, proizvodio se od 1984. do 2001. godine. Dug je 11.580&nbsp;mm, a visok 3.060&nbsp;mm. Dvije osovine, 2 ili 3 vrata.

**O405T** - prototipni model solo trolejbusa, napravljen je jedan primjerak i rashodovan 2011. godine u Sarajevu.
[alt=|lijevo|mini|O405GT u [Winterthuru.]]
**O405G -** zglobni model, proizvodio se od 1984. do 2001. godine. Dug je 17.500&nbsp;mm, a visok 3.060&nbsp;mm. Tri osovine, 3 ili 4 vrata.
**O405GT** - zglobni trolejbus koji je napravljen u 200 primjeraka.

**O405GTD -** zglobni duobus - napravljen u 47 primjeraka, dizelski i elektro pogon putem kontakt mreže.

**O405N** - niskopodni model koji se proizvodio od 1990. do 2001. godine. Dug je 11.910&nbsp;mm, a visok 2.935&nbsp;mm. Dvije osovine, 2 ili 3 vrata.

**O405GN** - niskopodni zglobni model koji se proizvodio od 1992. do 2001. godine. Dug je 17.900&nbsp;mm, a visok 2.935&nbsp;mm. Tri osovine, 3 ili 4 vrata.
[lijevo|mini|O405GN s maskom [Avtomontaža|Avtomontaže u Ljubljani]]

Kategorija:Autobusi
Kategorija:Zglobni autobus
Kategorija:Niskopodni autobus
GiPS Tuzla

**D.D. GiPS Tuzla** (**G**radski **i p**rigradski **s**aobraćaj) je operater javnog prijevoza na području Tuzlanskog kantona. Vlasnik GiPS-a je Junuzović kopex d.o.o. iz Lukavca. Firma je osnovana 1957. godine sa dva autobusa. 1960. su kupljena dva FAP autobusa, te 25 polovnih Leyland Titan spratnih autobusa koji su se koristili do 70tih. Već 1972. je firma imala 80 autobusa i 270 zaposlenika. 1975. kupuju prvi zglobni autobus, te te godine broje 114 autobusa i 27 linija.

Nakon rata, dominantno se kupuju polovni Mercedes O405 i Den Oudsten Alliance B96. 2014. godine, Junuzović kopex preuzima 66,99% dionica u GiPS-u. Od tada počinje nabavka niskopodnih vozila Mercedes-Benz Citaro, MAN NLxx3 i Neoplan N4xxx. Također, GiPS Tuzla je prvi korisnik autobusa na CNG pogon u Bosni i Hercegovini.

Trenutna flota je sačinjena najviše od Citara CNG, MAN NÜ313 CNG, Neoplan N4416Ü CNG i Lion's City CNG.

## Popis linija na kojima GiPS Tuzla obavlja saobraćaj 
* **1** Grabovica - Ekonomska škola - BKC - Krojčica - Smajići
* **2** Solina - Ekonomska škola - Siporeks
* **3** Moluhe - Ekonomska škola - Gradina
* **4** Ši Selo - Ekonomska škola - Siporeks
* **5** Slavinovići - MUP - Siporeks
* **6** Mandići - Ekonomska škola - Ši Selo
* **7** Obodnica Gornja - Obodnica Donja - MUP - Siporeks
* **8** Plane - Ekonomska škola - Križani
* **9** Puračić - Autobuska stanica Lukavac - Autobuska stanica Tuzla Istok
* **11** Autobuska stanica Kalesija - Dubrave - Autobuska stanica Tuzla Istok
* **13** Autobuska stanica Kalesija - Tojšići - Autobuska stancia Tuzla Zapad
* **14** Kiseljak - Ekonomska škola - Slavinovići (B. Gradina)
* **15** Gornja Tuzla - Ekonomska škola - Siporeks
* **16** Seljublje - Ekonomska škola - BKC - Miladije - Siporeks
* **18** Gornja Lipnica - Ekonomska škola - Slavinovići (B. Gradina)
* **19** Mramor - Ekonomska škola - Solina
* **20** Poljice - Grablje - Autobuska stanica Tuzla Istok
* **24** Autobuska stanica Srebrenik - Previle - S. Brod - Autobuska stanica Tuzla Istok
* **30** Obodnica Donja - Previle - Ekonomska škola - Ši Selo
* **31** Gornji Pasci - Ekonomska škola - Solina
* **39** Autobuska stanica Živinice - Poljice - Autobuska stanica Lukavac
* **40** Jaruške - Gornje Poljice "R" - Lukavac
* **41** Dublje - Prokosovići (Aljukići) - Autobuska stanica Lukavac
* **42** Šabići (Mejrići) - Gnojnica - Devetak - Autobuska stanica Lukavac
* **43** Panjik (Škola) - Turija - Caparde "R" - Koksara - Autobuska stanica Lukavac
* **44** Orahovica - Babice - Modrac - Autobuska stanica Lukavac
* **45** Turija (Škola) - Plaža - Autobuska stanica Lukavac
* **46** Karići (Spomenik) - Malinjak - Autobuska stanica Lukavac
* **47** Bokavići - Modrac "R" - Autobuska stanica Lukavac
* **48** Tabaci (Veliko raskršće) - Autobuska stanica Lukavac
* **49** Šikulje (centar) - Huskići - Autobuska stanica Lukavac
* **50** Gegići - Devetak - Autobuska stanica Lukavac

## Reference 
Kategorija:Kompanije u Bosni i Hercegovini
Kategorija:Gradski prijevoz u Bosni i Hercegovini
Kategorija:Tuzlanski kanton
Cazin.net

**Cazin.NET** je bosanskohercegovački internet portal. Nastao je 2003. godine. Svakodnevno donosi informacije i vijesti iz Bosne i Hercegovine i svijeta. Osnivač i vlasnik internet portala cazin.NET je team cazin.NET-a.

## Historija 
Portal je nastao u augustu 2003. godine s ciljem regionalnog i sadržajnog razvijanja. Od samog početka zamišljen je kao portal koji bi povezivao cazinsku dijasporu na jednom mjestu. U vrijeme kada je u Bosni i Hercegovini pristup internetu imao veoma mali broj korisnika, cazin.net je od samog početka web-stranica cazinske dijaspore i građana u BiH. Na početku su uglavnom objavljivane vijesti iz Cazina. Brzo je uveden i forum, koji je bio mjesto okupljanja cazinske dijaspore i samih Cazinjana.

## Sadržaj 
Portal svojim tekstovima ukazuje na aktuelne probleme u različitim oblastima, s ciljem pozitivnih društvenih promjena. Danas se na cazin.NET objavi oko 100 vijesti dnevno. Cazin.NET je nezavisni internetski medij u Bosni i Hercegovini iza kojeg ne stoji nijedna politička opcija, nevladina organizacija ili marketinška agencija.

## Vanjski linkovi 
*Najposjećenije stranice u Bosni i Hercegovini 
* cazin.net
* statistika na https://trends.google.com/trends/explore?q=cazin.net&geo=BA

Kategorija:Internet stranice
Rostov Arena

**Rostov Arena** () je nogometni stadion u ruskom gradu Rostov na Donu.
Jedan je od 12 stadiona domaćina Svjetskog prvenstva u nogometu 2018.

Izgradnja stadiona je započela 2014. a završena 2018. godine. Cijena izgradnje iznosila je 19,84 milijardi rublji (2013) odnosno 270 miliona eura.
 
Koristi se uglavnom za odigravanje domaćih utakmica koje nogometni klub FK Rostov igra u sklopu Premijer lige Rusije. 
Službeni kapacitet stadiona je 45.000 sjedećih mjesta a rekord je postignut tokom prvenstva kada je zabilježeno 43.472 gledalaca.

## Svjetsko prvenstvo 2018. 
Tokom prvenstva planirano je odigravanje 5 utakmica, 4 u grupnoj fazi i 1 u nokaut fazi, u osmini finala. Raspored utakmica dat je u sljedećoj tabeli.

## Reference 
## Vanjski linkovi 
* Podaci o stadionu na stadiumdb.com

Kategorija:Stadioni Svjetskog prvenstva u nogometu 2018.
Safa i Merva

[mini|desno|250px|Fotografija sa naznačenim smjerom kretanja prilikom obavljanja [tavafa i sa'ja]]

**Safa i Merva** su prvobitno bila dva brežuljka na lokalitetu Meke a danas su to mjesta koja se nalaze unutar Mesdžidul-harama. Prilikom obavljanja hadža i umre, hadžije obavljaju ritual užurbanog kretanja između ova dva mjesta tj. Sa'j što predstavlja vadžib, odnosno jedan od farzova obreda hadždža.

## Safa i Merva u Kur'anu 
Ove dvije lokacije, koje za muslimane predstavljaju mjesta od posebne važnosti, su spomenute i u Kur'anu. O tome su u najdužoj kur'anskoj suri El-Bekare kaže:

## Lokacija prije pojave islama 
[mini|desno|250px|Prostor kojim se kreću hadžije prilikom obavljanja [sa'ja (kretanje između safe i Merve) sa tri odvojena prostora od kojih centralni dio koriste starije i osobe s invaliditetom]]

Jedan od najodabranijih poslanika, Ibrahim je prema Božijoj naredbi svoju suprugu Hadžeru i tek rođenog sina Ismaila, također poslanika, ostavio u dolini između ova dva mjesta. U to doba područje je bilo nenaseljeno i negostoljubivo jer nije bilo ni izvora a niti zelenila. Kada su ostali bez vode Hadžera je zbog plača svoga sina pošla u potragu za vodom. U toku te užurbane potrage, tokom koje se kretala između brežuljaka Safe i Merve, čula je glas koji ju je dozivao. Bio je to glas meleka Džibrila koji je nogom udario o tlo pri čemu je potekla voda. Izvor se održao do danas i poznat je kao Zem-zem a užurbano kretanje između ova dva lokaliteta (obavlja se 7 puta) čini sastavni dio obreda hadždža i simbolizira Hadžerinu potragu za vodom.

## Također pogledajte 
* Hadždž
* Sa'j
* Tavaf
* Zem-zem

## Reference 
## Vanjski linkovi 
Kategorija:Hadž
Kategorija:Mesdžidul-haram
Kategorija:Sveta mjesta u islamu
Kategorija:Planine u Saudijskoj Arabiji
Prva nogometna liga Kipra

**Prva nogometna liga Kipra** je profesionalna kiparska nogometna liga, te predstavlja najviši rang u kiparskom nogometu. Osnovana je 1934. godine. Sezona traje od augusta do maja. Trenutni prvak Kipra je APOEL koji je sa 27 osvojenih titula najuspješniji tim lige.

## Format takmičenja
U ligi se takmiči 12 klubova. Igra se po dvokružnom ligaškom sistemu. Potom prvih šest klubova igraju Ligu za prvaka, a ostalih šest Ligu za opstanak. Drugoplasirani i trećeplasirani klubovi igra Evropsku ligu naredne sezone.

## Klubovi u sezoni 2018/19.
## Prvaci 
## Reference 
## Vanjski linkovi 
* Službena stranica

Kategorija:Osnivanja u 1934.
Kategorija:Nogometna takmičenja na Kipru
Kipar
Svjetsko prvenstvo u nogometu 2018 - nokaut faza

**Svjetsko prvenstvo u nogometu 2018 - nokaut faza** je nogometno takmičenje koje se igralo u sklopu Svjetskog prvenstva 2018. a koje je bilo u Rusiji. Takmičenje u nokaut fazi igralo se od 30. juna do 15. jula 2018. godine. U nokaut fazi takmičenja učestvovalo 16 reprezentacija.

## Format takmičenja 
U slučaju neriješenog rezultata u 90 minuta regularnog dijela utakmice igrala bi se dva produžetka po 15 minuta. Ako bi i nakon produžetaka rezultat bio neriješen izvodili bi se jedanaesterci. U produžecima je dozvoljena i četvrta izmjena.

## Kvalificirane ekipe 
Prvoplasirane i drugoplasirane ekipe iz svih grupa grupne faze takmičenja kvalificirale su se u osminu finala SP 2018.

## Rezultati 
### Osmina finala 
#### Francuska – Argentina 

#### Urugvaj – Portugal 

#### Španija – Rusija 

#### Hrvatska – Danska 

#### Brazil – Meksiko 

#### Belgija – Japan 

#### Švedska – Švicarska 

#### Kolumbija – Engleska 

### Četvrtfinale 
#### Urugvaj – Francuska 

#### Brazil – Belgija 

#### Švedska – Engleska 

#### Rusija – Hrvatska 

### Polufinale 
#### Francuska – Belgija 

#### Hrvatska – Engleska 

### Utakmica za 3. mjesto 

### Finale 
----

----

## Reference 
## Vanjski linkovi 
*  
* SP 2018. na The Soccerworldcups.com 

Nokaut faza
Liga I

**Liga I** je profesionalna rumunska nogometna liga, te predstavlja najviši rang u rumunskom nogometu. Osnovana je 1909. godine. Sezona traje od jula do juna. Trenutni prvak Rumunije je CFR Cluj. Sa 26 osvojenih titula Steaua Bukurešt je najuspješniji klub lige.

## Format takmičenja 
U ligi se takmiči 14 klubova. Igra se po dvokružnom ligaškom sistemu. Potom prvih šest klubova igra Ligu za prvaka, dok ostali klubovi igraju Ligu za opstanak. Prvoplasirani tim naredne sezone igra kvalifikacije za Ligu prvaka, a drugoplasirani i trećeplasirani igraju Evropsku ligu. Dvije posljednjeplasirane eipe ispadaju u niži rang, a tim koji sezonu završi na 12 mjestu igra baraž za opstanak.

## Klubovi u sezoni 2018/19.
## Prvaci 
## Reference 
## Vanjski linkovi 
* Službena stranica

Kategorija:Osnivanja u 1909.
Kategorija:Nogometna takmičenja u Rumuniji
Rumunija
Spisak džamija u Turskoj

**Spisak džamija u Turskoj** obuhvata samo najpoznatije džamije u Turskoj. Prema podacima iz marta 2013. godine na teritoriji ove transkontinentalne države nalazilo se ukupno 82.693 džamija. Kao najznačajnija historijska i kulturna regija u državi i regija sa najvećim gradom, provincija Istanbul prednjači po broju džamija kojih je na njenom području 3.113 dok se najmanji broj ovih bogomolja (117) nalazi u provinciji Tunceli.

U periodu od posljednjih 10 godina broj džamija u Turskoj je povećan za 7.324.

Spisak džamija je poredan po abecednom redu mjesta gdje se džamija nalazi, nije kompletan i može se proširiti.

## Također pogledajte 
* Islam u Turskoj

## Reference 
Džamija
*
Turska
Kategorija:Islam u Turskoj
Kategorija:Džamije u Evropi
Kategorija:Džamije u Aziji
Džamija u Rimu

**Džamija u Rimu** () je džamija u italijanskom glavnom gradu Rimu. Nalazi se u kvarteriju Parioli, u podnožju Monti Pariolija, sjeverno od historijskog centra *Vječnog grada*. Sa površinom od 30.000 m2 i kapacitetom od 12.000 vjernika predstavlja najveću džamiju izvan Islamskog svijeta, Rusije i Indije kao i jednu od najvećih u Evropi. Kao najveća džamija na *zapadu*, sjedište je Italijanskog islamskog kulturnog centra ().
Službeno je otvorena i predata na upotrebu 21. juna 1995. godine.

Osim što je centralno mjesto održavanja vjerskih aktivnosti, džamija pruža različite kulturne i društvene usluge koje povezuju muslimansku zajednicu. Također, u džamiji se obavlja i vjersko podučavanje, šerijatsko vjenčanje, održavaju se izložbe, konvencije i drugi bitni događaji.

## Izgradnja 
thumb|left|500px|Unutrašnjost džamije
Džamiju su zajednički osnovali princ Muhammad Hasan iz Afganistana i njegova supruga Princeza Razia, a finansirao ju Faisal, kralj Saudijske Arabije, poznat i kao *Čuvar dvije svete džamije. Za arhitektonski dio i izgradnju džamije su zaslužni Paolo Portoghesi, Vittorio Gigliotti i Sami Mousawi.

Planiranje izgradnje džamije je trajalo više od deset godina. Rimsko gradsko vijeće je 1974. godine doniralo zemljište za buduću džamiju ali je prvi kamen temeljac položen tek 1984. godine, u prisustvu tadašnjeg predsjednika Italije Sandra Pertinija.

U italijanskom društvu, katoličkom i relativno konzervativnom, postojala su određena protivljenja izgradnji džamije. Značajan doprinos raspršavanju bojazni od izgradnje vjerskog objekta dao je papa 
Papa Ivan Pavao II koji se izjasnio za izgradnju džamije.

Nakon što se javnost umirila ostalo je još pitanje o visini minareta džamije i njenom uticaju na panoramu Rima. Planirana visina minareta se morala promijeniti tako da je njena konačna visina za 1 metar manja od kupole Bazilike svetog Petra.

## Literatura 
* Coppa Alessandra, *La moschea di Roma di Paolo Portoghesi'', Federico Motta Editore, 2003. 

## Također pogkedajte 
* Islam u Italiji

## Reference 
Kategorija:Džamije u Rimu
Kategorija:1994. u arhitekturi
Kategorija:Religijski objekti u Rimu
Kategorija:Džamije u Italiji
Kategorija:Džamije sagrađene 1994.
Halvetijski tarikat

**Halvetijski tarikat** je jedan od dvanaest temeljnih sufijskih tarikata. Ovaj red se veže za *Omera el-Halvetija* iz mjesta Lahidžan. On je zaslužan za institualiziranje reda i sintezu njegovog učenja. Ovaj tarikat je jedan od najrasprostaranjenijih tarikata, te tarikat koji broji najviše ogranaka i podogranaka od svih ostalih derviških redova. Na učenje reda je dobrano uticao i *Jahja eš-Širvani*.

## Karakteristike 
Posebna odlika ovog reda je stavljanje akcenta na individualnom asketizmu (zuhd), melamijskoj tradiciji i povlačenju u osamu (halvet). Pod melamijskom tradicijom ili melametu se podrazumijava skrivanje pripadništva tesavvufskom nauku. Osoba koja praktikuje melamet skriva od drugih ljudi svoja duhovna stanja i osobine. Prema njihovom stavu robovanje Bogu ima dva osnovna principa: potrebitost za istinom i slijeđenje poslanika Muhammeda.

## Ogranci 
U halvetijskom tarikatu formirana su četiri glavna ogranka, koja su predstavljala početak za kasniji nastanak i širenje oko 40 ogranaka ovog tarikata. Ova četiri glavna ogranka su:

* *Rušenije* - vezan je za Omera Rušenija, koji je poznat kao šejh Dede.
* *Džemalije* - vezan je za Mehmed Hamiduddini'l Džemalija.
* *Ahmedije* - vezan je za Ahmeda Šemseddin ibn Isa el-Marmavija.
* *Šemsije* - vezan je za Šemsuddin Ahmed Zilevija.

## Halvetije u Bosni i Hercegovini 
Tokom prve polovine 16. vijeka halvetijski tarikat je bio prisutan na prostorima Bosne i Hercegovine. Gazi Husrev-beg je 1531. godine izgradio jedan hanikah u Sarajevu za derviše ovog reda. Za samog Gazi Husrev-bega se pretpostavlja da je bio pripadnik halvetijskog reda. Mnogi bošnjaci su tokom historije pripadali halvetijskom tarikatu. Osim u Sarajevu halvetije su postojale u Višegradu, Rudom, Donjoj Tuzli, Bijeljini, Pruscu, Konjicu. U Travniku je Elči Ibrahim-paša podigao halvetijski hanikah zajedno sa medresom i bibliotekom. Posljednji šejh ovog hanikaha je bio Asim Korkut. Tekija u Blagaju koja je prvobitno podignuta kao tekija bektašijskog reda, nakon obnove u 18. vijeku prešla je pod upravu halvetija.

Također, u Pruscu je postojao halvetijski hanikah kojeg je 1612. godine podigao Hasan Kafi Pruščak, u sklopu kompleksa koji je pored tekije obuhvatao i džamiju, medresu, han, imaret, česmu i banju. Pruščak je i sahranjen zajedno sa svojom suprugom u turbe koje se nalazi između tekije i medrese. Evlija Čelebija je posjetio ovaj kompleks i zapisao da se od tri prusačke tekije najviše ističe ona Šejha Kafije, te da pripada halvetijskom tarikatu.

## Reference 
Kategorija:Islamske doktrine
Kategorija:Sufijski redovi
José Luis Cordero (glumac)

**José Luis Cordero** (Ciudad de México, 13. februar 1948) − također poznat kao **Pocholo** − je meksički glumac, pjevač i režiser. Njegov otac je bio meksički kompozitor Víctor Cordero Aurrecoechea (umro 1983), sin *Don* Rafaela Cordera te brat glumca Joaquína Cordera. Luis Christian Cordero Oñate – sin Joséa Luisa – umro je 2004.

## Filmografija 
### Filmovi 
* *Un tigre en la cama* (2009)
* *La fórmula de Rasputín* (2001)
* *Vamos al baile* (1996)
* *Me tengo que casar/Papá soltero* (1995) — Pocholo
* *Mecánica mexicana* (1995)
* *Los cargadores* (1995) 
* *A ritmo de salsa* (1994) 
* *La cantina* (1994) 
* *Le pegaron al gordo* (1994) 
* *Suerte en la vida* (1994) 
* *Encuentro sangriento* (1994)
* *Soy hombre y qué* (1993) 
* *Yo no la maté* (1993) 
* *Mi novia ya no es Virginia* (1993) 
* *Cambiando el destino* (1992) 
* *¿Cómo fui a enamorarme de ti?* (1991) 
* *El bizcocho del Panadero* (1991) 
* *Secreto sangriento* (1991) — Sergio 
* *Domingo trágico* (1991) 
* *La noche del fugitivo* (1991) 
* *La última fuga* (1991) 
* *No tan virgen* (1991) 
* *La verdadera historia de Barman y Droguin* (1991) 
* *Retén* (1991) 
* *Entre la fe y la muerte* (1990) 
* *El camaleón* (1990) 
* *El día de las locas* (1990) 
* *Ruleta mortal* (1990) — Luis
* *Fugas del capitán fantasma* (1989) 
* *La mafia tiembla II* (1989)

* *No le saques, pos no le metas* (1989) 
* *Al filo de la muerte* (1989) 
* *Te gustan, te las traspaso* (1989) 
* *Chiquita... No te la acabas* (1989) 
* *El Francotirador fenómeno* (1989) 
* *Destrampados in Los Angeles* (1987)
* *Cursilerías* (1986) 
* *Quiéreme con música* (1957)
### Telenovele 
**Dos hogares* — Mario
**Al diablo con los guapos* — Horacio
**La fea más bella* — Paco Muñoz
**Contra viento y marea* — Pocholo
**Velo de novia* — Gumaro
**¡Vivan los niños!* — Patotas
**Por tu amor*

## Reference 
Kategorija:Meksički glumci
Velika nagrada Francuske 2018.

**Velika nagrada Francuske 2018.** (službeno poznata kao **"FORMULA 1 PIRELLI GRAND PRIX DE FRANCE 2018"**) automobilska je trka Formule 1 koja se održala 24. juna 2018. na stazi Circuit Paul Ricard u Le Kasteleu, u Francuskoj. Ovo je bila osma trka u sezoni 2018. i 59. trka za Veliku nagradu Francuske.

Lewis Hamilton osvojio je treću pol poziciju ove sezone i 75. u karijeri. Pobjedu je ostvario  vozač Mercedesa Lewis Hamilton što mu je treća pobjeda u sezoni. Na drugom mjestu završio je Max Verstappen iz Red Bulla, dok je treću poziciju na kraju zauzeo Kimi Räikkönen.

## Rezultati treninga 
### Prvi trening 
Vrijeme koje su postigli prvih pet vozača na prvom treningu.

### Drugi trening 
Vrijeme koje su postigli prvih pet vozača na drugom treningu.

### Treći trening 
Vrijeme koje su postigli prvih pet vozača na trećem treningu.

## Kvalifikacije (subota) 
: Brendon Hartley - Početi od 20. pozicije zbog korišten četvrti motor, turbopunjač i MGU-H; treći MGU-K, spremnik energije i kontrolna elektronika.

## Trka (nedjelja) 
## Rangiranje nakon utrke
;Vozači

;Konstruktori

* Samo je u prvih 5 pozicija uključen plasman za oba seta.

## Zanimljivosti 
### Vozači 
* 65. pobjeda za Lewisa Hamiltona.

### Konstruktori 
* 79. pobjeda za Mercedes.

### Motor 
* 165. pobjeda za Mercedes.

## Reference 
## Vanjski linkovi 
*  formula1.com – Rezultati 1. treninga
*  formula1.com – Rezultati 2. treninga
*  formula1.com – Rezultati 3. treninga
*  formula1.com – Rezultati kvalifikacija
*  formula1.com – Rezultati utrka
*  statsf1.com - detalji utrke

Francuska
Kategorija:2018. u Francuskoj
2018
Velika nagrada Austrije 2018.

**Velika nagrada Austrije 2018.** (službeno poznata kao **"FORMULA 1 EYETIME GROSSER PREIS VON ÖSTERREICH 2018"**) automobilska je trka Formule 1 koja se održala 1. jula 2018. na stazi Red Bull Ring u Spielbergu, u Austriji. Ovo je bila deveta trka u sezoni 2018. i 31. trka za veliku nagradu Austrije.

Valtteri Bottas je osvojio pol poziciju, 5. u karijeri. Vozač Red Bulla Max Verstappen ostvario je četvrti pobjedu u karijeri. Na drugom mjestu završio je Kimi Räikkönen iz Ferrarija, dok je podijum popunio njegov timski kolega Sebastian Vettel.

## Rezultati treninga 
### Prvi trening 
Vrijeme koje su postigli prvih pet vozača na prvom treningu.

### Drugi trening 
Vrijeme koje su postigli prvih pet vozača na drugom treningu.

### Treći trening 
Vrijeme koje su postigli prvih pet vozača na trećem treningu.

## Kvalifikacije (subota) 
: Sebastian Vettel - kazna od 3 mjesta - ometanja Sainza u kvalifikacija.
: Charles Leclerc - kazna od 5 mjesta - zamjena mjenjača.
: Fernando Alonso - Početi od Pit Lane zbog korišten treći MGU-K i novih dijelova koji se montira pod "Parc Ferme".
: Brendon Hartley - Početi od 19. pozicije zbog korišten peti motor, turbopunjač i MGU-H; četvrti MGU-K.

## Trka (nedjelja) 
: Lance Stroll - kazna od 10 sekundi - je ignorisao plava zastave.

## Rangiranje nakon utrke
;Vozači

;Konstruktori

* Samo je u prvih 5 pozicija uključen plasman za oba seta.

## Zanimljivosti 
### Vozači 
* 4. pobjeda za Maxa Verstappena.

### Konstruktori 
* 58. pobjeda za Red Bull Racing,
* 50. trka za Haas,
* 200. trka za Force India,
* 350. trka za Renault.

### Motor 
* 50. trka za TAG Heuer.

## Reference 
## Vanjski linkovi 
*  formula1.com – Rezultati 1. treninga
*  formula1.com – Rezultati 2. treninga
*  formula1.com – Rezultati 3. treninga
*  formula1.com – Rezultati kvalifikacija
*  formula1.com – Rezultati utrka
*  statsf1.com - detalji utrke

Austrija
Kategorija:2018. u Austriji
2018
Enrique Lizalde

**Enrique Lizalde** (9. januar 1937 – 3. juni 2013) bio je meksički glumac rođen u Tepicu, koji je glumio u mnogim filmovima i televizijskim serijama, uključujući telenovele, a pojavljivao se i u pozorištu. Svoju glumačku karijeru je započeo ranih 1960-ih. Umro je u dobi od 76 godina, u glavnom gradu Meksika.

## Filmografija 
:Lizaldeove najpoznatije uloge:
* *El monasterio de los buitres* – opat
* *Chispita* – Alejandro de la Mora
* *Corazón salvaje* – Juan del Diablo
* *Dulce desafío* – Santiago Sandoval
* *Balada por un amor* – Marcelo Portugal
* *Alcanzar una estrella* – Mariano Casablanca
* *Corazón salvaje* – Noel Mancera
* *María la del Barrio* – Abelardo Armenteros
* *Esmeralda* – Rodolfo Peñarreal
* *Otimačica* – Alessandro Farina
* *Između ljubavi i mržnje* – Rogelio Valencia
* *Heridas de amor* — Gonzalo San Llorente
* *Amor sin maquillaje*
* *Mañana es para siempre* – sudija

## Reference 
Kategorija:Biografije, Tepic
Kategorija:Rođeni 1937.
Kategorija:Umrli 2013.
Kategorija:Meksički glumci
Džamija Mehmed-paše Sokolovića

mini|desno|200px|Džamija Mehmed-paše Sokolovića
**Džamija Mehmed-paše Sokolovića** () jeste džamija u Istanbulu, Turska koju je sagradio Mehmed-paša Sokolović, veliki vezir Osmanskog Carstva. Glavni arhitekta ove džamije bio je poznati Mimar Sinan.

## Historija 
Džamiju je sagradio poznati osmanski arhitekta, Mimar Sinan, po narudžbini tadašnjeg velikog vezira Mehmed-paše Sokolovića, započeta je 1571, a dovršena 1572. Džamija je zvanično dobila ime po Sultaniji Esmahan, ali daleko je prepoznatljivija po imenu njenog muža.

## Galerija 

Sokollu Mehmet Pasha Mosque Dome Painting -Sep 2010.jpg|Kupola
Sokollu Mehmet Pasha Camii interior.jpg|Unutrašnjost
Mehmet Pasha Mosque 11.jpg|Ulazna vrata
Mehmet Pasha Mosque.jpg|Česma

## Također pogledajte
* Mehmed-paša Sokolović
* Mimar Sinan
* Osmanska arhitektura

## Reference 
## Literatura 
* 

## Vanjski linkovi 
* 

Kategorija:Džamije
Kategorija:Džamije u Turskoj
Kategorija:Istanbul
El-Mutaffifin

**Sura El-Mutaffifin** (; ) jest 83. sura Kur'ana. Sastoji se od 36 ajeta i ubraja se u mekanske sure, sure objavljene u Meki.

## Sadržaj 
Sura počinje Božijom opomenom onima koji pri obavljanju svojih svakodnevnih obaveza to ne rade na pravičan način, odnosno rade u svoju korist a na štetu drugih. Pri tome se isti opominju da će ponovo biti oživljeni na Sudnjem danu, što je jedna od češćih Božijih opomena narodima kojima su slani poslanici.

Naime, kroz Kur'an je poznato da je narod Medjena, kojem je poslan poslanik Šuajb osim po nevjerovanju i drumskom razbojništvu bio upravo poznat i po tome što su pri mjerenju zakidali. O tome se kazuje u nekoliko ajeta sure Hud.

Dalje se u suri spominju i termini *Sidždžin* i *Illijjun* kao dvije suprotnosti koje su zaslužili nevjernici, odnosno vjernici. Kaže se: *Knjiga griješnika je ispisana.* te da su oni u Sidždžinu koji se tumači kao najniži nivo džehennema. S druge strane, za čestite se kaže *Knjiga čestitih je ispisana!* i *Knjiga čestitih je da su u Illijjunu*. Termin Illijjun je izveden iz riječi *visina* odnosno  *uzvišenost* i u suštoj je suprotnost od Sidždžina.

## Također pogledajte 
*Kur'an
*Tefsir
*Tefsir Ibn-Kesira

## Reference 
## Vanjski linkovi 
* Tefsir sure El-Mutaffifin 
* Sura El-Mutaffifin sa prijevodom na bosanski (od Korkuta), na tanzil.net
* Sura El-Mutaffifin s audiozapisom

M
M
M
Marcus Rashford

**Marcus Rashford** (Manchester, 31. oktobar 1997.) je engleski profesionalni nogometaš koji nastupa za Manchester United i nogometnu reprezentaciju Engleske.

## Karijera 
Prve nogometne korake je napravio u omladinskom timu Fletcher Moss Rangersa. 2005. godine postaje član mlađih kategorija Manchester Uniteda. Za prvi tim Uniteda potpisuje 2015. godine. Debitovao je u okviru Evropske lige 25. februara 2016. godine protiv Midtjyllanda. Na istoj utakmici je postigao dva pogotka. U Premijer ligi prvi nastup upisuje tri dana kasnije protiv Arsenala.

## Reprezentacija
Za seniorsku reprezentaciju je debitovao 27. maja 2016. godine na meču protiv Australije. Na istom meču postiže svoj prvi pogodak za reprezantaciju. Bio je član reprezentacije na Evropskom prvenstvu 2016, te na Svjetskom prvenstvu 2018. godine.

### Nastupi za reprezentaciju
## Uspjesi 
;Manchester United
***FA kup**: 2015/16.
***Engleski Liga-kup**: 2016/17.
***FA Community Shield**: 2016.
***UEFA Evropska liga**: 2016/17.

## Reference 
## Vanjski linkovi 
*

Kategorija:Rođeni 1997.
Kategorija:Živi ljudi
Kategorija:Biografije, Manchester
Kategorija:Engleski nogometaši
Kategorija:Nogometaši Manchester Uniteda
Kategorija:Igrači na Evropskom prvenstvu u nogometu 2016.
Kategorija:Igrači na Svjetskom prvenstvu u nogometu 2018.
Kategorija:Igrači na Evropskom prvenstvu u nogometu 2020.
Kategorija:Igrači na Svjetskom prvenstvu u nogometu 2022.
Stadion "Lužnjiki"

**Stadion Lužnjiki** () jest olimpijski i nacionalni stadion Rusije koji se nalazi u njenom glavnom gradu Moskvi. Sa kapacitetom od 81.000 gledalaca, najveći je stadion u državi i jedan od najvećih u Evropi. Stadion je dio Olimpijskog kompleksa Lužnjiki a nalazi se u rejonu Hamovniki, Centralnom administrativnom okrugu grada Moskve. Naziv stadiona potiče od močvarnog područja na kojem se nalazi kompleks, a koji bi u prijevodu na bosanski jezik značilo "potopljena livada".

Stadion je bio centralni objekat i domaćin ceremonije otvaranja i zatvaranja Olimpijskih igara 1980. Na ovom stadionu su se odigravale neke važne nogometne utakmice kao što su finalne utakmice Kupa UEFA (1999) ili UEFA Lige prvaka (2008).

Tokom prošlosti Lužnjiki su za domaće utakmice koristili moskovski nogometni klubovi CSKA, Spartak i Torpedo dok danas stadion koristi uglavnom Nogometna reprezentacija Rusije. Stadion se koristi također i za razne druge sportske događaje kao kao što je finale nogometnog kupa Rusije.

## Svjetsko prvenstvo 2018. 
Tokom prvenstva na ovom stadionu je planirano odigravanje sedam utakmica, četiri u grupnoj fazi i po jedna u osminifinala, polufinalu i finalu. Na ovom stadionu je održana i prva utakmica prvenstva između domaće i reprezentacije Saudiijske Arabije.

Raspored utakmica dat je u sljedećoj tabeli.

## Reference 
## Vanjski linkovi 
* Službeni sajt stadiona

Stadion *Lužnjiki*
Kategorija:Sport u Moskvi
Kategorija:Sportski objekti završeni 1956.
Kategorija:Stadioni Svjetskog prvenstva u nogometu 2018.
Kategorija:Građevine i strukture u Moskvi
Jesse Lingard

**Jesse Lingard** (Warrington, 15. decembar 1992.) je engleski profesionalni nogometaš koji nastupa za Manchester United i nogometnu reprezentaciju Engleske.

## Karijera 
Karijeru je počeo u omladinskom timu Penketh Uniteda, prije nego što je prešao u omladinski tim Manchester Uniteda. Član prvog tima Uniteda postaje 2011. godine. Igrao je na posudbama za Leicester City, Birmingham City, Brighton & Hove Albion i Derby County.

Prvi gol za Manchester United postiže 7. novembra 2015. godine na meču protiv West Bromwich Albiona.

## Reprezentacija
Za seniorsku reprezentaciju je debitovao 2016. godine na meču protiv Malte. Prvi pogodak je postigao 23. marta 2018. godine protiv Holandije. Igrao je na Svjetskom prvenstvu u Rusiji.

### Nastupi za reprezentaciju
## Uspjesi 
;Manchester United
***FA kup**: 2015/16.
***Engleski Liga-kup**: 2016/17.
***FA Community Shield**: 2016.
***UEFA Evropska liga**: 2016/17.

## Reference 
## Vanjski linkovi 
*

Kategorija:Engleski nogometaši
Kategorija:Rođeni 1992.
Kategorija:Nogometaši Manchester Uniteda
Kategorija:Živi ljudi